

Obstarávateľ: MH Teplárenský holding, a.s., Turbínová 3, 831 04 Bratislava

SÚŤAŽNÉ PODKLADY

**Predmet zákazky: „Revitalizácia areálu závodu Martin- búranie dielne parovodov“**

V Bratislave, 07/2025

**ČASŤ 1 - VŠEOBECNÉ INFORMÁCIE**

1. **Identifikácia obstarávateľa**

Názov a sídlo:

MH Teplárenský holding, a.s., Turbínová 3, 831 04 Bratislava – mestská časť Nové Mesto (ďalej aj len MHTH), závod Martin

IČO: 36 211 541

1. **Predmet zákazky**

Predmetom zákazky bude vykonanie diela **„Revitalizácia areálu závodu Martin - búranie dielne parovodov“.**

Na revitalizáciu areálu bolo vydané stavebné povolenie SIŽP zo dňa 23.7.2021.

Je potrebné odstránenie dielne a garáží pre ďalšie využitie areálu. Dielňa a garáže (parcely registra C 3269/5), ktoré sú predmetom búrania, sa nachádzajú v areáli závodu Martin v blízkosti vrátnice. Dielňa je jednopodlažná budova nepravidelného tvaru, najväčšie pôdorysné rozmery sú cca 25 x 13 m. Vstupná časť dielne je tvorená oceľovým skeletom, steny a strecha sú z oplechovania. Druhá časť dielne je tvorená pravdepodobne železobetónovým skeletom s výplňovým murivom. V tejto časti sa nachádza aj montážna jama. Garáže sú dve jednopodlažné murované budovy obdĺžnikového tvaru. Jedna je spojená s budovou dielne, rozmery cca 10 x 9 m, nachádza sa v nej montážna jama. Druhá je samostatne stojaca s rozmermi cca 4 x 6 m. Budovy sú pripojené na elektrinu, v dielni je aj vodovod s kanalizáciou a vykurovanie zo susednej OST.

Predmetom búrania je aj betónové oplotenie a vybrané spevnené plochy (okapový chodník).

**Predmet zákazky zahŕňa:**

* Búracie práce
* vypracovanie plánu búrania, predloženého na schválenie objednávateľovi
* zohľadnenie trhových cien kovu ako proti hodnoty k odstráneniu stavieb
* ekologická likvidácia stavebnej sute
* predloženie dokladov o likvidácii obstarávateľovi
* po odstránení stavieb, zarovnanie terénu do výšky okolitého terénu a príprava terénu na spevnené plochy (betón alebo asfalt)
* pred začatím prác vypracovanie plánu BOZP v zmysle nariadenia vlády č. 396/2006 Z.z. o minimálnych bezpečnostných a zdravotných požiadavkách na stavenisko a zabezpečenie výkonu koordinátora bezpečnosti
* zabezpečenie stavebného denníka, kontrolné dni
1. **Typ zmluvy**

Výsledkom obstarávania bude vystavenie objednávky.

Podrobné vymedzenie zmluvných podmienok tvorí samostatnú časť 4 - Obchodné podmienky.

1. **Miesto a termín realizácie predmetu zákazky**

Miesto realizácie: MH Teplárenský holding, a.s. závod Martin, Robotnícka 17, 036 80 Martin

Termín realizácie: obdobie 08 -10 /2025,

1. **Obhliadka miesta realizácie zákazky**

 **Predmet zákazky** (závod MHTH Martin) - obhliadky sa uskutoční **dňa 23.07.2025 o 09,00 na základe telefonického dohovoru -** kontaktná osoba – Ing. Martina Palúchová, tel. +421 915 932 175, martina.paluchova@mhth.sk a Július Piliar, tel. +421 910 563 616, julius.piliar@mhth.sk

**Obhliadka je určená na vizualizáciu objektu. Účasť na obhliadke miesta uskutočnenia predmetu zákazky je povinná.**

Obstarávateľ si vyhradzuje právo na prípadnú zmenu termínu a podmienok konania obhliadky. Prípadná zmena bude účastníkom oznámená telefonicky prípadne mailom najneskôr dva pracovné dni pred konaním obhliadky.

1. **Vysvetľovanie a doplnenie súťažných podkladov**

 V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – elektronicky prostredníctvom modulu „ERRMA“ alebo vyplnením formuláru **Otázky\_a\_odpovede.xlsx**, ktorý tvorí samostatnú prílohu týchto súťažných podmienok. Najoptimálnejšie je zaslať ich mailom na ivana.koubova@mhth.sk .

 Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme(mailom) najneskôr 3 dni pred uplynutím lehoty na predkladanie ponúk.

 Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

 Účastník/ dodávateľ môže komunikovať len s osobami uvedenými v tomto dokumente. **Komunikácia s inými osobami môže byť dôvodom na vylúčenie účastníka zo súťaže.**

1. **Obsah ponuky**

Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži:

* 1. **Deklaráciu potrebných povolení a oprávnení na výkon a dodávku predmetu obstarávania** v zmysle platnej legislatívy v SR. Urobíte tak vo voliteľných podmienkach. V prípade nedisponibility budete zo súťaže vylúčení.(účastník disponuje dokladom o oprávnení podnikať, respektíve dokladov o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky)
	2. **Čestné vyhlásenie** - Súhlas s obsahom „Čestné vyhlásenie účastníka MHTH.docx, ktoré tvorí prílohu týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení.
	3. Súhlas s „**Platnosť cien do 31.10.2025**“.Urobíte tak vo voliteľných podmienkach. V prípade nesúhlasu budete zo súťaže vylúčení.
	4. Súhlas s „**Všeobecné zmluvné podmienky pre nákup\_MHTH**“. Urobíte tak vo voliteľných podmienkach. V prípade nesúhlasu budete zo súťaže vylúčení.
	5. Opis technického riešenia, s podrobnou kalkuláciou dodávok a prác. Výkaz výmer účastník priloží pomocou spinky vo vyhlásenej zákazke Preobiz-ERMMA.
1. **Predloženie ponuky**

 Účastník môže predložiť iba jednu ponuku.

1. **Termín predkladania ponúk**
2. **Vstupné kolo, kolo otázok a odpovedí:** od 16.07.2025 14:00 do 29.07.2025 14:00

Lehota na predkladanie ponúk: **do 29.07.2025 14:00**

1. **Kolo, obhliadka v zmysle bodu 5 tejto pozvánky**

**3. kolo: Kontrolné kolo** od 29.07.2025 14:00 do 30.07.2025 10:00

**4. kolo: Aukčné kolo -** vyhlásené dodatočne

1. **Doplnenie, zmena a odvolanie ponuky**

Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 9.

1. **Preskúmanie ponúk**

 Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 7 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

 Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

1. **Vysvetľovanie ponúk**

 Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

1. **Vyhodnotenie ponúk**

 Obstarávateľ hodnotí tie ponuky, ktoré neboli podľa bodu 11 a 12 zo súťaže vylúčené.

 Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v časti 2. Kritérium na vyhodnotenie ponúk.

1. **Platnosť ponuky**

Lehota viazanosti ponúk je stanovená do 31.10.2025.

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,
* ponuky vyhodnocovať v ďalších kolách; **aj formou e-aukcie**.

**ČASŤ 2 – KRITÉRIA NA VYHODNOTENIE PONÚK**

Komisia na vyhodnotenie ponúk porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.

Jediným kritériom na vyhodnotenie ponúk je najnižšia cena za dodanie predmetu obstarávania vyjadrená v eurách, s uvedením ceny bez DPH, vypočítaná podľa časti 3 - Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu.

**ČASŤ 3- SPÔSOB URČENIA CENY**

Cena musí byť stanovená v zmysle zákona NR SR č. 18/1996 Z. z. o cenách v úplnom znení.

Účastníkom navrhovaná cena v ponuke bude uvedená v eurách bez DPH.

Účastník v ponuke predloží podrobnú kalkuláciu ponukovej ceny.

**ČASŤ 4 – OBCHODNÉ PODMIENKY**

Zmluvné podmienky realizácie predmetu zákazky sú uvedené vo Všeobecných obchodných podmienkach a v rámci súťažných podkladov.